b'\n_START_ARTICLE_\nSorafenib\n_START_SECTION_\nMehanizem delovanja\n_START_PARAGRAPH_\nSorafenib je zaviralec proteinskih kinaz z delovanjem na \xc5\xa1tevilne proteinske kinaze, vklju\xc4\x8dno z VEGFR, PDGFR in kinazami RAF.  Z ozirom na kinaze RAF je bolj specifi\xc4\x8den za c-RAF v primerjavi z B-RAF. Vpleta se v patolo\xc5\xa1ke signalne poti tumorskih celic na ve\xc4\x8d ravneh, in sicer deluje na uni\xc4\x8denje rakave celice neposredno preko zavore celi\xc4\x8dne rasti in razmno\xc5\xbeevanja kot tudi posredno z zavoro_NEWLINE_angiogeneze.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nSorafenib povzro\xc4\x8da med drugim zvi\xc5\xa1an krvni tlak, izpadanje las, krvavitve, izpu\xc5\xa1\xc4\x8daj, palmo-plantarni eritem (rde\xc4\x8dina dlani in podplatov), hipofosfatemijo, drisko, slabost in bruhanje, mielosupresijo (zaviranje delovanja kostnega mozga), slab\xc5\xa1e celjenje ran ...'